Sund risret fra Australien er billig aftensmad på den lette måde
ShrimpSund og lækker mad alle kan laveSund risret fra Australien 19. november 2016
Livet i Melbourne er fantastisk for en madglad pige som mig.
Jeg har flere gange nævnt, at kokkenes tankegang, hernede, er langt mere kreativ, end jeg overhovedet har tankevirksomhed nok til at forestille mig. På trods af de tusindvis af gode spisesteder Melbourne har at byde på, har jeg alligevel vovet mig ud i mit midlertidige køkken og lavet aftensmad til kæresten og jeg.
Lige præcis i Melbourne kan det næsten lige så godt svare sig at gå ud at spise, hvis man kun er to, i stedet for at handle ind.
Kød og grøntsager er nemlig på samme prisniveau som i Norge. Og hvis du har været i Norge ved du at det er absurd dyrt at handle ind der. Okay helt så dyrt som i Norge er det ikke helt, men det er dyrere end hjemme i lille Danmark, hvor jeg synes, det er rigeligt dyrt i forvejen.
Jeg har været på rov i et af Melbourne’s største supermarkeder og fundet lækre Australske grøntsager og krydderier til denne ret.
Så selvom den i bund og grund ikke har noget som helst med Australsk kogekunst at gøre, har jeg alligevel tilladt mig at navngive den, Sund risret fra Australien.
Jeg vil lige nævne, at hvis man handler samme råvarer ind i Danmark, er det faktisk et god bud på billig aftensmad. Jeg synes, at det er skønt at lave mad, men af og til sætter jeg også pris på en ret som denne, da den hverken kræver meget tid eller overskud. Opskriften er nemlig super let.
Jeg har krydret retten meget mildt og børnevenligt, men hvis man ønsker en stærk og kraftig smag, bør man fordoble krydderierne.
Se min videoopskrift eller følg opskriften under:
3 dl vand + 1 dl vand
1 spsk grillpeber
2 hakkede brasilianske nødder
Kom ris og 3 dl vand med salt i en gryde.
Bring det i kog med låg over.
Når risene koger tages låget af og koger i 15-18 minutter.
Sluk for varmen og lad dem hvile med låg over i 5 minutter
Lad kokosolien smelte på en varm pande og svitst kødet let.
Pil et rødløg, halver det og skær det i skiver på langs.
Kom løget over på panden og steg det med kødet.
Når kødet er brunet af og løget er mørt tilsættes krydderier og én dl vand.
Derefter tilsættes grønne bønner og den friske spinat vendes i.
Kort inden servering blandes ris og kød sammen og pyntes af med en klat skyr, lidt hakkede nødder og friske koriander.
Bom bom og bon appetit!
Er du til nem og billig mad, der imponerer så prøv denne lækre og cremet ferskensuppe. Alle elsker den!
1 Comment / Filed In: Sund aftensmad Skriv et svar Annuller svar	Din e-mailadresse vil ikke blive publiceret. Krævede felter er markeret med *Kommentar Navn * E-mail * Websted Social